ชสอ.ขึ้นดอกเบี้ยระยะสั้น1เดือน 3.2%
ชุมนุมสหกรณ์ออมทรัพย์ขึ้นดอกเบี้ยระยะสั้นออกตั๋วสัญญาใช้เงิน-ฝากประจำ 1 เดือนจ่ายดอกเบี้ย3.55%
5 ก.ย. 2554

ชุมนุมสหกรณ์ออมทรัพย์ขึ้นดอกเบี้ยระยะสั้นออกตั๋วสัญญาใช้เงิน-ฝากประจำ 1 เดือนจ่ายดอกเบี้ย3.55% 
นายก๊ก  ดอนสำราญ ประธานกรรมการชุมนุมสหกรณ์ออมทรัพย์แห่งประเทศไทย (ชสอ.) เปิดเผยว่า ชสอ.ได้ออกตั๋วสัญญาใช้เงินระยะสั้น 1 เดือนอัตราดอกเบี้ย 3.2%  ระยะเวลา 3 เดือนดอกเบี้ย 3.55 % ระยะเวลา 5 เดือน อัตราดอกเบี้ย 3.65% และระยะเวลา 9 เดือน ดอกเบี้ย 4.35%  ระยะเวลา36  เดือนอัตราดอกเบี้ย 5 % 
ในขณะเดียวกันได้ปรับอัตราดอกเบี้ยเงินฝากประจำขึ้น โดยอัตราดอกเบี้ยเงินฝากประจำ 1 เดือนอัตราดอกเบี้ย 3.25%   ฝากประจำ 3เดือน อัตราดอกเบี้ย 3.6%  ฝากประจำ 5เดือนอัตราดอกเบี้ย 3.7%   แและฝากประจำ 9เดือน ดอกเบี้ย 4.4%   
ทั้งนี้การปรับอัตราดอกเบี้ยระยะสั้นเพื่อเพิ่มช่องทางการลงทุนให้กับสมาชิกสหกรณ์ และรักษาฐานลูกค้า รวมทั้งสามารถแข่งขันกับธนาคารพาณิชย์ที่มีการปรับอัตราดอกเบี้ยเพิ่มขึ้น  อย่างไรก็ตามเมื่อเทียบอัตราดอกเบี้ยดอกเบี้ยเงินฝากธนาคารพาณิชย์  การลงทุนกับฝากเงินกับชสอ.จะได้ผลตอบแทนที่สูงกว่าธนาคารพาณิชย์ อีกทั้งสมาชิกสหกรณ์จะได้เงินปันผลและการยกเว้นภาษีอัตราดอกเบี้ยเงินฝาก
ปัจจุบันอัตราดอกเบี้ยออมทรัพย์ของธนาคารพาณิชย์(ต่ำ-สูงสุด)อยู่ที่  0.25-2.75%  อัตราดอกเบี้ยเงินฝากประจำ 3 เดือน อยู่ที่ 2.75-3.45%   อัตราดอกเบี้ยเงินฝากประจำ 6เดือนอยู่ที่ 2.13-3.95 % อัตราดอกเบี้ยเงินฝากประจำ 12เดือนอยู่ที่  2.4-3.75%  อัตราดอกเบี้ยฝากประจำ 24 เดือนอยู่ที่  2.75-3.75%